
Grozījumi Ministru kabineta 2011. gada 13. decembra noteikumos Nr. 949 "Noteikumi par augu aizsardzības līdzekļu laišanu tirgū"
Izdoti saskaņā ar Augu aizsardzības likuma 5.panta 23.punktu un 9.panta otro daļu
· Izdarīt Ministru kabineta 2011. gada 13. decembra noteikumos Nr. 949 "Noteikumi par augu aizsardzības līdzekļu laišanu tirgū" (Latvijas Vēstnesis, 2011, 202. nr.; 2016, 194. nr.) šādus grozījumus:
· 1. Izteikt 4. punktu šādā redakcijā:
· "4. Speciālās atļaujas (licences) īpašnieks septiņu darba dienu laikā pēc AAL ievešanas Latvijā Kultūraugu uzraudzības valsts informācijas sistēmā (turpmāk – informācijas sistēma) iesniedz informāciju par augu aizsardzības līdzekli, tajā norādot:
· 4.1. nosaukumu;
· 4.2. ievešanas datumu;
· 4.3. partijas numuru;
· 4.4. ražošanas datumu;
· 4.5. iepakojuma lielumu;
· 4.6. ievesto apjomu."
· 2. Papildināt ar 17.1 punktu šādā redakcijā:
· "17.1 Reģistrācijas apliecības īpašnieks vai viņa pārstāvis drīkst ievest un izplatīt augu aizsardzības līdzekļus, kas sākotnēji ražots citai Eiropas Savienības dalībvalstij, ja tas ir identisks augu aizsardzības līdzeklis, kas reģistrēts Latvijas augu aizsardzības līdzekļu reģistrā, un uz tā iepakojuma ir uzlīmēts ražotāja marķējums latviešu valodā, vienlaikus saglabājot redzamu oriģinālā marķējuma daļu ar ražošanas datumu un partijas numuru. Augu aizsardzības līdzekļu reģistrācijas apliecības īpašnieks atbild par izplatāmā augu aizsardzības līdzekļa kvalitāti, izcelsmi, kā arī par to, lai tas pēc sastāva būtu identisks augu aizsardzības līdzeklis, kas reģistrēts Latvijas augu aizsardzības līdzekļu reģistrā."
· 3. Izteikt 22. punktu šādā redakcijā:
· "22. Licences īpašnieks šo noteikumu 14.5. apakšpunktā minētā lēmuma pieņemšanai iesniedz dienestā iesniegumu, kam pievienoti akreditētas laboratorijas (standarts ISO/IEC 17025) augu aizsardzības līdzekļa parauga analīžu rezultāti."
· 4. Izteikt 26. punktu šādā redakcijā:
· "26. Augu aizsardzības līdzekļu tirdzniecības vietā ir aizliegta pārtikas, lopbarības, mājdzīvnieku barības un medikamentu tirdzniecība, ja vien augu aizsardzības līdzekļi nav izvietoti atsevišķā telpā."
· 5. Izteikt 27. punktu šādā redakcijā:
· "27. Tirdzniecībai paredzētos ķīmiskos augu aizsardzības līdzekļus izvieto atsevišķi no citām precēm slēgtā skapī vai plauktā."
· 6. Izteikt 31. punktu šādā redakcijā:
· "31. Speciālās atļaujas (licences) īpašnieks informācijas sistēmā ne retāk kā reizi mēnesī iesniedz datus par profesionāliem lietotājiem vai licencētām vietām izplatītiem pirmās, otrās vai trešās reģistrācijas klases augu aizsardzības līdzekļiem, norādot šādu informāciju:
· 31.1. pārdošanas datumu, pavaddokumenta numuru;
· 31.2. augu aizsardzības līdzekļa nosaukumu, iepakojuma lielumu, iepakojumu skaitu (daudzumu);
· 31.3. konkrētā pircēja vārdu, uzvārdu, personas kodu vai juridiskās personas reģistrācijas numuru;
· 31.4. apliecības numuru, kas dod tiesības iegādāties un lietot augu aizsardzības līdzekli, vai speciālās atļaujas (licences) numuru."
· 7. Izteikt 32. punktu šādā redakcijā:
· "32. Speciālās atļaujas (licences) īpašnieks vismaz reizi gadā ne vēlāk kā līdz kārtējā gada 1. aprīlim informācijas sistēmā iesniedz šo noteikumu 31.2. apakšpunktā minēto informāciju par iepriekšējā kalendāra gada laikā individuālajiem neprofesionālajiem augu aizsardzības līdzekļu lietotājiem izplatītajiem 3. reģistrācijas klases augu aizsardzības līdzekļiem."
· 8. Izteikt 32.1 punktu šādā redakcijā:
· "32.1 Šo noteikumu 31. un 32. punktā minēto informāciju speciālās atļaujas (licences) īpašnieks dienestam iesniedz, izmantojot mašīnlasāma formāta veidlapu vai augšupielādējot to informācijas sistēmā."."
· 9. Izteikt 38. punktu šādā redakcijā:
· "38. Uzglabāšanas vietā aizliegts glabāt pārtikas produktus, lopbarību, mājdzīvnieku barību un medikamentus."
· 10. Izteikt 40. punktu šādā redakcijā:
· "40. Ja uzglabāšanas vietā kopā ar augu aizsardzības līdzekļiem tiek glabātas citas preces, ķīmiskos augu aizsardzības līdzekļus norobežo no pārējām precēm vai izvieto tos skapjos, nodrošinot ventilāciju."
· 11. Papildināt ar 76. punktu šādā redakcijā:
· "76. Noteikumu 4., 31., 32. un 32.1 punkts stājas spēkā 2027. gada 1. janvārī."

